CELEX: 31983R1601
Language: el
Date: 1983-06-14 00:00:00
Title: Κανονισμός (ΕΟΚ) αριθ. 1601/83 του Συμβουλίου της 14ης Ιουνίου 1983 για την τροποποίηση του κανονισμού (ΕΟΚ) αριθ. 2036/82 περί θεσπίσεως των γενικών κανόνων σχετικά με τα ειδικά μέτρα για τα πίσα τα κουκιά και τα φούλια

Avis juridique important

|

31983R1601

Κανονισμός (ΕΟΚ) αριθ. 1601/83 του Συμβουλίου της 14ης Ιουνίου 1983 για την τροποποίηση του κανονισμού (ΕΟΚ) αριθ. 2036/82 περί θεσπίσεως των γενικών κανόνων σχετικά με τα ειδικά μέτρα για τα πίσα τα κουκιά και τα φούλια  

Επίσημη Εφημερίδα αριθ. L 159 της 17/06/1983 σ. 0001 - 0002 Φινλανδική ειδική έκδοση: Κεφάλαιο 3 τόμος 16 σ. 0122  Ισπανική ειδική έκδοση: Κεφάλαιο 03 τόμος 28 σ. 0054  Σουηδική ειδική έκδοση: Κεφάλαιο 3 τόμος 16 σ. 0122  Πορτογαλική ειδική έκδοση : Κεφάλαιο 03 τόμος 28 σ. 0054 

***** ΚΑΝΟΝΙΣΜΟΣ (ΕΟΚ) αριθ. 1601/83 ΤΟΥ ΣΥΜΒΟΥΛΙΟΥ  της 14ης Ιουνίου 1983  για την τροποποίηση του κανονισμού (ΕΟΚ) αριθ. 2036/82 περί θεσπίσεως των γενικών κανόνων σχετικά με τα ειδικά μέτρα για τα πίσα τα κουκιά και τα φούλια  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 1431/82 του Συμβουλίου της 18ης Μαΐου 1982 περί ειδικών μέτρων για τα πίσα, τα κουκιά και τα φούλια (1), όπως τροποποιήθηκε τελευταία από τον κανονισμό (ΕΟΚ) αριθ. 1225/83 (2), και ιδίως το άρθρο 3 παράγραφος 5 και το άρθρο 4,  την πρόταση της Επιτροπής,  Εκτιμώντας:  ότι το άρθρο 4 παράγραφος 1 του κανονισμού (ΕΟΚ) αριθ. 2036/82 (3) προβλέπει ότι στην περίπτωση πώλησης των προϊόντων από τον παραγωγό, ο πρώτος αγοραστής καταθέτει στον οργανισμό που ορίζεται από το Κράτος μέλος, δήλωση, προσυπογραμμένη από τον παραγωγό, με την οποία βεβαιώνεται η ποσότητα που πραγματικά παραδόθηκε από τον παραγωγό· ότι η αποκτηθείσα πείρα απέδειξε ότι η απαίτηση προσυπογραφής των δηλώσεων από τον παραγωγό προκαλεί δυσχέρειες σε ορισμένους οργανισμούς· ότι πρέπει συνεπώς να καταργηθεί η υποχρέωση αυτή·  ότι ο κανονισμός (ΕΟΚ) αριθ. 1225/83 τροποποίησε τους όρους του δικαιώματος κοινοτικής ενίσχυσης· ότι είναι, συνεπώς, απαραίτητο να τροποποιηθεί ο κανονισμός (ΕΟΚ) αριθ. 2036/82,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Ο κανονισμός (ΕΟΚ) αριθ. 2036/82 τροποποιείται ως εξής:  1. Το άρθρο 4 αντικαθίσταται ως εξής:  «Άρθρο 4  1. Στην περίπτωση πώλησης των προϊόντων από τον παραγωγό, ο πρώτος αγοραστής καταθέτει τη σύμβαση που συνήψε με τον παραγωγό στον οργανισμό που ορίζεται από το Κράτος μέλος στο οποίο έχει συγκομισθεί το προϊόν.  Καταθέτει επίσης δήλωση με την οποία βεβαιώνεται η ποσότητα που πραγματικά παραδόθηκε από τον παραγωγό.  2. Ο οργανισμός που ορίζεται από το Κράτος μέλος, αφού ελέγξει τη σύμβαση και τη δήλωση, χορηγεί στον πρώτο αγοραστή πιστοποιητικό που βεβαιώνει ότι ο παραγωγός έλαβε τουλάχιστον την ελάχιστη τιμή για την ποσότητα που παραδόθηκε από τον παραγωγό.»  2. Στο άρθρο 5, η παράγραφος 2 αντικαθίσταται ως εξής:  «2. Κατά την έννοια του παρόντος άρθρου, το προϊόν θεωρείται ότι χρησιμοποιήθηκε πράγματι όταν:  α) αλέστηκε ή ενσωματώθηκε στις ζωοτροφές· η  β) έχει τεθεί στο εμπόριο αφού συσκευάσθηκε για να καταναλωθεί στη φυσική του κατάσταση· η  γ) μεταποιήθηκε για την παρασκευή συμπυκνωμένων πρωτεϊνών· η  δ) μεταποιήθηκε για να χρησιμοποιηθεί για ανθρώπινη διατροφή.  Συμπληρωματικοί όροι μπορούν να καθορισθούν σύμφωνα με τη διαδικασία που προβλέπεται στο άρθρο 12 του κανονισμού (ΕΟΚ) αριθ. 1117/78.»  3. Στο άρθρο 6, η παράγραφος 2 αντικαθίσταται ως εξής:  «2. Το ποσό της ενίσχυσης που πρέπει να χορηγηθεί είναι:  α) όσον αφορά τα προϊόντα που αναφέρονται στο άρθρο 5 παράγραφος 2 υπό α) και γ), αυτό που καθορίζεται στο άρθρο 3 παράγραφος 1 του κανονισμού (ΕΟΚ) αριθ. 1431/82·  β) όσον αφορά τα προϊόντα που αναφέρονται στο άρθρο 5 παράγραφος 2 υπό β) και δ), αυτό που καθορίζεται στο άρθρο 3 παράγραφος 2 του κανονισμού (ΕΟΚ) αριθ. 1431/82.»  Άρθρο 2  Τα σημεία 2 και 3 του άρθρου 1 εφαρμόζονται για τα προϊόντα που τίθενται υπό έλεγχο από την 1η Ιουλίου 1983 και για τα οποία δεν έχει κατατεθεί αίτηση ενίσχυσης πριν από τις 23 Μαΐου 1983.  Άρθρο 3  Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στο Λουξεμβούργο, στις 14 Ιουνίου 1983.  Για το Συμβούλιο  Ο Πρόεδρος  I. KIECHLE  (1) ΕΕ αριθ. L 162 της 12. 6. 1982, σ. 28.  (2) ΕΕ αριθ. L 131 της 20. 5. 1983, σ. 1.  (3) ΕΕ αριθ. L 219 της 28. 7. 1982, σ. 1.